Metodické usmernenie k účtovaniu združenia obcí bez právnej subjektivity

Obec vedie účtovníctvo podľa zákona č. 431/2002 Z. z. o účtovníctve v znení neskorších predpisov a podľa Opatrenia MF SR č. 16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov. § 20 zákona č. 369/1990 Zb. o obecnom zriadení v znení neskorších predpisov umožňuje obciam spolupracovať, pričom definuje možnosti spolupráce, napríklad: na základe zmluvy uzavretej na účel uskutočnenia konkrétnej úlohy alebo činnosti, alebo na základe zmluvy o zriadení združenia obcí. Pri určení uvedených súvzťažností  predpokladáme, že prostriedky zo štátneho rozpočtu prichádzajú na účet združenia, alebo na samostatný účet určený v zmluve uzavretej na účel uskutočnenia konkrétnej úlohy alebo činnosti. V prípade, že by prostriedky prichádzali na iný účet, obec (v ktorej je sídlo združenia) ich preúčtuje prostredníctvom účtu 395 – Vnútorné  zúčtovanie nasledovne:  

Popis účtovného prípadu	MD	D	
Prijaté prostriedky zo štátneho rozpočtu na účet obce (napr. bežný transfer)	221	357 A	
Prevod na samostatný účet  združenia 	395	221	
Zvýšenie záväzku na analytickom účte prijatého bežného transferu	357 A	395	
Príjem prostriedkov na účet združenia 	221	395	
Zvýšenie záväzku na analytickom účte transferového vzťahu k združeniu 	395	357 A	

Príklad č. 1. 
Obec, v ktorej sídli združenie, je prijímateľom transferu zo štátneho rozpočtu. Obec, ktorá je účastníkom združenia, nezasiela transfer, nakoľko prostriedky zo štátneho rozpočtu sa poskytujú obci, ktorá je sídlom združenia obci. Prostriedky podliehajú zúčtovaniu voči štátnemu rozpočtu aj voči účastníkom združenia. 

Účtovanie v obci, ktorá je sídlom združenia 
Popis účtovného prípadu	MD	D	
Prijatý bežný transfer zo štátneho rozpočtu  	221	357	
Vznik záväzku z realizácie výkonu  	5xx	3xx	
Úhrada záväzku 	3xx	221	
Vo vecnej a časovej súvislosti s nákladmi sa účtuje zúčtovanie bežného transferu zo štátneho rozpočtu do výnosov	357	693	

Príklad   č. 2.  
Obec, v ktorej sídli združenie, je prijímateľom transferu zo štátneho rozpočtu. Obec, ktorá je účastníkom združenia, zasiela transfer – vlastné prostriedky obci, ktorá je sídlom združenia. Prostriedky podliehajú zúčtovaniu voči štátnemu rozpočtu aj voči účastníkom združenia.  

Účtovanie u účastníkov združenia
Popis účtovného prípadu	MD	D	
Obec, ktorá je účastníkom združenia zasiela transfer z vlastných prostriedkov združeniu	396	221	

Účtovanie v obci, ktorá je sídlom združenia
Popis účtovného prípadu	MD	D	
Prevod vlastných prostriedkov združeniu 	395 	221	
Prijatý bežný transfer od účastníkov združenia 	221	396	
Prijatý bežný transfer zo štátneho rozpočtu 	221	357	
Prijatý bežný transfer od obci, ktorá je sídlom združenia – vlastné prostriedky	221	395	
Vznik záväzku z realizácie výkonu 	5xx	3xx	
Úhrada záväzku 	3xx	221	

Zúčtovanie  v obci, ktorá je sídlom združenia 
Popis účtovného prípadu	MD	D	
Zúčtovanie bežného transferu  s účastníkom združenia 	396	693	
Vo vecnej a časovej súvislosti s nákladmi sa účtuje zúčtovanie bežného transferu zo štátneho rozpočtu do výnosov	357	693	

Zúčtovanie u účastníkov združenia
Popis účtovného prípadu	MD	D	
Zúčtovanie bežného transferu  (vlastných prostriedkov)	585	396	

Príklad   č. 3. 
Obec, v ktorej sídli združenie, je prijímateľom transferu zo štátneho rozpočtu a zároveň zasiela aj vlastné prostriedky. Obec, ktorá je účastníkom združenia, je tiež prijímateľom transferu zo štátneho rozpočtu, tento transfer zasiela obci, v ktorej je sídlo združenia a zároveň zasiela aj vlastné prostriedky. Prostriedky podliehajú zúčtovaniu voči štátnemu rozpočtu aj voči účastníkom združenia.

Účtovanie u účastníkov združenia
Popis účtovného prípadu	MD	D	
Prijatý bežný transfer zo štátneho rozpočtu 	221	357	
Obec, ktorá je účastníkom združenia zasiela prijatý bežný transfer zo štátneho rozpočtu  združeniu  	396	221	
Obec, ktorá je účastníkom združenia zasiela transfer z vlastných prostriedkov združeniu	396	221	

Účtovanie v obci, ktorá je sídlom združenia
Popis účtovného prípadu	MD	D	
Obec, ktorá je sídlom združenia, poskytne bežný transfer z vlastných prostriedkov združeniu	395	221	
Prijatý bežný transfer od účastníkov združenia 	221	396	
Prijatý bežný transfer zo štátneho rozpočtu 	221	357	
Prijatý bežný transfer od obci, ktorá je sídlom združenia – vlastné prostriedky	221	395	
Vznik záväzku z realizácie výkonu	5xx	3xx	
Úhrada záväzku 	3xx	221	

Zúčtovanie  v obci, ktorá je sídlom združenia
Popis účtovného prípadu	MD	D	
Zúčtovanie bežného transferu s účastníkom združenia	396	693	
Vo vecnej a časovej súvislosti s nákladmi sa účtuje zúčtovanie bežného transferu zo štátneho rozpočtu do výnosov	357	693	

 Zúčtovanie  u účastníkov združenia
Popis účtovného prípadu	MD	D	
Zúčtovanie bežného transferu  (vlastných prostriedkov aj prostriedkov štátneho rozpočtu)	585	396	
Vo vecnej a časovej súvislosti s nákladmi sa účtuje zúčtovanie bežného transferu zo štátneho rozpočtu do výnosov	357	693	

Príklad   č.  4.  
Obce sa rozhodli spolupracovať na základe zmluvy uzavretej na účel uskutočnenia konkrétnej úlohy alebo činnosti t.j. nevzniká spoločná úradovňa, ale v zmluve sa určí obec, v ktorej je sídlo. Obce prijali bežný transfer zo štátneho rozpočtu na uskutočnenie konkrétnej úlohy.  Prostriedky zo štátneho rozpočtu podliehajú ročnému zúčtovaniu. 

Účtovanie u účastníkov zmluvy 
Popis účtovného prípadu	MD	D	
Prijatý bežný transfer zo štátneho rozpočtu 	221	357	
Obec zasiela prijatý bežný transfer zo štátneho rozpočtu obci, v ktorej je sídlo v zmysle zmluvy na uskutočnenie konkrétnej úlohy	359	221	

Účtovanie v obci, ktorá je v zmysle zmluvy sídlom 
Popis účtovného prípadu	MD	D	
Prijatý bežný transfer od účastníkov zmluvy 	221	359	
Prijatý bežný transfer zo štátneho rozpočtu  od obce, ktorá je v zmysle zmluvy sídlom 	221	357	
Vznik záväzku voči dodávateľovi   	5xx	321	
Úhrada záväzku 	321	221	
  
Zúčtovanie  v obci, ktorá je v zmysle zmluvy sídlom
Popis účtovného prípadu	MD	D	
Vyúčtovanie podielov účastníkovi na základe zmluvy 	359	693	
Vo vecnej a časovej súvislosti s nákladmi sa účtuje zúčtovanie bežného transferu zo štátneho rozpočtu do výnosov v obci v ktorej je sídlo 	357	693	
Vrátenie prostriedkov obci, ktorá je účastníkom zmluvy	359	221	
Vrátenie prostriedkov do štátneho rozpočtu od obce, ktorá je v zmysle zmluvy sídlom 	357	221	

Zúčtovanie  u účastníkov zmluvy
Popis účtovného prípadu	MD	D	
Zaúčtovanie podielu účastníka na základe zmluvy (prostriedkov štátneho rozpočtu)	585	359	
Vo vecnej a časovej súvislosti s nákladmi sa účtuje zúčtovanie bežného transferu zo štátneho rozpočtu do výnosov	357	693	
Príjem prostriedkov z vyúčtovania podielu účastníka na základe zmluvy 	221	359	
Vrátenie prostriedkov do štátneho rozpočtu 	357	221	

V rámci konsolidácie sa zostatky účtov vykážu nasledovne:
-	záväzok na účte 357 - Ostatné zúčtovanie rozpočtu obce a vyššieho územného celku sa vykáže voči MF SR,
-	záväzok na účte 396 - Spojovací účet pri združení v obci, ktoré je sídlom združenia sa vykáže voči obci, ktorá je účastníkom združenia,
-	pohľadávka na účte 396 - Spojovací účet pri združení v obci, ktoré je účastníkom združenia sa vykáže voči obci, v ktorej je sídlo združenia,
-	účet 693 - Výnosy samosprávy z bežných transferov zo štátneho rozpočtu a od iných subjektov verejnej správy sa vykáže voči MF SR vo výške zúčtovaného transferu zo štátneho rozpočtu a voči obci, ktorá je účastníkom združenia vo výške vyúčtovaného podielu na nákladoch združenia,
-	účet 585 - Náklady na transfery z rozpočtu obce alebo z rozpočtu vyššieho územného celku ostatným subjektom verejnej správy sa vykáže voči obci, v ktorej je sídlo združenia.

Dátum: 	25. 07. 2014

Vypracovali: 	Ing. Lucia Hirtlová

		Ing. Ladislav Zakhar, PhD.
		vedúci oddelenia metodiky účtovníctva

Schválila:  	Ing. Miriam Majorová, PhD.   
		riaditeľka odboru legislatívy  a súhrnného výkazníctva štátu